b'\n_START_ARTICLE_\nMaja \xc4\x8cema\xc5\xbear\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je leta 1992 na Biotehni\xc5\xa1ki fakulteti Univerze v Ljubljani na podro\xc4\x8dje biologije. \xc5\xa0tudij je nadaljevala na Medicinski fakulteti Univerze v Ljubljani, kjer je leta 1996 magistrirala na podro\xc4\x8dju tumorske biologije in leta 1998 doktorirala na podro\xc4\x8dju temeljne medicinske vede. Podoktorski \xc5\xa1tudij je opravila v UK, Gray Cancer Institute, v letih od 1999 do 2001 na podro\xc4\x8dje vaskularne biologije, radioterapije in onkologije._NEWLINE_Univerza v Ljubljani ji je leta 2004 podelila naziv docentka na podro\xc4\x8dju molekularne biologije in leta 2005 naziv znanstvena svetnica na podro\xc4\x8dju radioterapije in onkologije._NEWLINE_Maja \xc4\x8cema\xc5\xbear je raziskovalka, ki se ukvarja s translacijskimi raziskavami v onkologiji. Aktivna je na podro\xc4\x8dju eksperimentalne onkologije, kjer raziskuje biomedicinske aplikacije elektroporacije. Glavno podro\xc4\x8dje njenega dela je uporaba elektroporacije za ciljan vnos citostatikov v tumorje, kjer so raziskave \xc5\xbee v klini\xc4\x8dni fazi poskusov. Poleg tega se aktivno ukvarja tudi z elektrogensko terapijo za zdravljenje raka, ki ima tudi velike mo\xc5\xbenosti za prenos v kliniko._NEWLINE_Pedago\xc5\xa1ko in raziskovalno dela na Univerzi na Primorskem, Onkolo\xc5\xa1kem in\xc5\xa1titutu Ljubljana, Univerzi v Novi Gorici in na Univerzi v Ljubljani.'